proxectonos/corpus_dominio_legal_administrativo_tmp huggingface dataset:
ORDE do 7 de febreiro de 2005 pola que se autoriza o cambio da denominación do titular do centro privado de educación especial San Francisco de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/03/2005

Examinado o expediente presentado polo centro privado de educación especial San Francisco de Vigo, polo que solicita o cambio da denominación da titularidade.
Resultando que a Asociación Provincial de Educación y Trabajo Especial San Francisco (Apetesfra) é a titular do mencionado centro e que pasou a deno
minarse Asociación Galega San Francisco (Agasfra), segundo consta nos seus estatutos.
Resultando que o referido centro docente ten a correspondente autorización para impartir ensinanzas de educación especial.
Vistos o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar o cambio de denominación do titular do centro privado de educación especial San Francisco de Vigo, código 36015275, que pasa a ser Asociación Galega San Francisco.
Este cambio da denominación da titularidade non afectará o réxime de funcionamento do centro.
Contra esta orde, que esgota a vía administrativa, os interesados poderán interpor recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 7 de febreiro de 2005.
Celso Currás Fernández
Conselleiro de Educación e Ordenación Universitaria
RESOLUCIÓN do 28 de febreiro de 2005, da Dirección Xeral da Función Pública, pola que se fan públicas as listas provisionais das axudas aprobadas e denegadas das prestacións de xubilación, fillos menores, estudos do traballador, discapacitados e vivenda do Fondo de Acción Social para o exercicio de 2004 para o persoal ao servizo da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/03/2005

De conformidade co establecido no punto dous das normas xerais de procedemento do acordo subscrito
en Santiago de Compostela o 21 de xullo de 2004 polos representantes da Administración autonómica e as organizacións sindicais CC.OO., UGT e CSI-CSIF representadas na Mesa Xeral de Negociación de funcionarios e no Comité Intercentros do persoal laboral, así como na Comisión de Concesión das Axudas de Acción Social, aprobado polo Consello da Xunta de Galicia o 29 de xullo de 2004 e publicado por Resolución do 10 de agosto de 2004 (Diario Oficial de Galicia nº 170, do 1 de setembro), da Dirección Xeral de Relacións Laborais, deben publicarse as listas provisionais de admitidos e excluídos
das axudas do fondo de acción social para o exercicio de 2004, correspondentes a xubilación, fillos menores, estudos do traballador, discapacitados e vivenda.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás axudas de xubilación, fillos menores, estudos do traballador, discapacitados e vivenda do fondo de acción social do año 2004, que están expostas no taboleiro de anuncios de todas as consellerías, nas delegacións provinciais e relativas ao seu persoal, así como na páxina web: www.xunta.es
Segundo.-Contra as ditas listas os interesados poderán presentar reclamacións e, de ser o caso, documentos de reparación de faltas e erros no prazo de dez días hábiles contados desde o día seguinte ao da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2 da norma xeral de procedemento do acordo sobre criterios de repartición do fondo de acción social para o exercicio de 2004 (Diario Oficial de Galicia nº 170, do 1 de setembro) no rexistro xeral da Consellería da Presidencia, Relacións Institucionais e Administración Pública, e nas delegacións provinciais das distintas consellerías e nas oficinas de correos, segundo o establecido no artigo 38 da mencionada Lei 30/1992, do 26 de novembro, e dirixiranse á directora xeral da Función Pública da Consellería da Presidencia, Relacións
Institucionais e Administración Pública (edificio administrativo San Caetano), Santiago de Compostela.
Santiago de Compostela, 28 de febreiro de 2005.
Milagros Vázquez Tenorio
Directora xeral da Función Pública
DECRETO 444/2005, do 25 de agosto, polo que se nomea delegada territorial da Coruña a Rosa María Liaño Pedreira.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegada territorial da Coruña da Consellería de Pesca e Asuntos Marítimos a Rosa María Liaño Pedreira.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 40/2005, do 10 de marzo, polo que se declara loito oficial en Galicia con motivo do cabodano dos atentados terroristas perpetrados en Madrid o 11 de marzo de 2004.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — I. DISPOSICIÓNS XERAIS — 11/03/2005

Para manifestar o sentimento e solidariedade do pobo galego con motivo do primeiro cabodano por
causa dos atentados terroristas perpetrados en Madrid o 11 de marzo de 2004, o Goberno galego ten a vontade de facer pública a dor dos seus membros e a de todos os cidadáns.
Polo tanto, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dez de marzo de dous mil cinco,
DISPOÑO:
Artigo único.
1. Declárase loito oficial en Galicia desde as 00.00 horas ata ás 24.00 horas do día 11 de marzo.
2. O devandito día ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira
Esta decreto entrará en vigor o mesmo día da súa publicación no Diario Oficial de Galicia.
Santiago de Compostela, dez de marzo de dous mil cinco.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 446/2005, do 25 de agosto, polo que se nomea delegada territorial de Pontevedra (Vigo) a María de los Ángeles Asunción Montero López.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegada territorial de Pontevedra (Vigo) da Consellería de Pesca e Asuntos Marítimos a María de los Ángeles Asunción Montero López.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 445/2005, do 25 de agosto, polo que se nomea delegado territorial de Lugo a Jaime Cancio Rodríguez.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegado territorial de Lugo da Consellería de Pesca e Asuntos Marítimos a Jaime Cancio Rodríguez.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 447/2005, do 25 de agosto, polo que se nomea delegado provincial da Coruña a Manuel Tajes Gómez.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegado provincial da Coruña da Consellería de Medio Ambiente e Desenvolvemento Sostible a Manuel Tajes Gómez.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
DECRETO 448/2005, do 25 de agosto, polo que se nomea delegado provincial de Lugo a Eduardo Vidal Baamonde.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegado provincial de Lugo da Consellería de Medio Ambiente e Desenvolvemento Sostible a Eduardo Vidal Baamonde.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
ORDE do 11 de febreiro de 2005 pola que se resolve a concesión dos primeiros premios de deseño para a promoción da accesibilidade e eliminación de barreiras, convocado pola Orde do 16 de abril de 2004 (Diario Oficial de Galicia número 78, do 23 de abril).
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 11/03/2005

A Consellería de Asuntos Sociais, Emprego e Relacións Laborais, pola Orde do 16 de abril de 2004, convocou os premios de deseño para a promoción da accesibilidade e a eliminación de barreiras (DOG nº 78, do 23 de abril de 2004), competencia agora asumida pola Consellería de Familia, Xuventude, Deporte e Voluntariado en virtude do Decreto 215/2004, do 23 de setembro, polo que se modifica o Decreto 23/2003, do 20 de xaneiro, polo que se fixa a estrutura orgánica dos departamentos da Xunta de Galicia (DOG nº 187, do 24 de setembro).
Segundo o disposto na epígrafe IV do anexo I da devandita orde de convocatoria, o día 26 de novembro de 2004 constitúese o xurado encargado de avaliar os traballos presentados, procedendo á súa valoración e levantándose, na mesma data, acta da proposta de concesión de premios para a súa aprobación e publicación no Diario Oficial de Galicia.
En consecuencia co anteriormente exposto, a Consellería de Familia, Xuventude, Deporte e Voluntariado, de acordo coa decisión do xurado, adoptada por unanimidade,
DISPÓN:
Primeiro.-Conceder os primeiros premios de deseño para a promoción da accesibilidade e a eliminación de barreiras que se relacionan no anexo a esta orde.
Segundo.-Contra esta resolución, que pon fin á vía administrativa, os interesados poderán interpor recurso potestativo de reposición perante a conselleira de Familia, Xuventude, Deporte e Voluntariado no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 11 de febreiro de 2005.
Pilar Rojo Noguera
Conselleira de Familia, Xuventude, Deporte
e Voluntariado
ANEXO
Premios de deseño para a promoción da accesibilidade e a eliminación de barreiras
Categoría I, sobre Deseño de elementos arquitectónicos:-Primeiro premio: declarado deserto.-Segundo premio, de 6.000 euros: á proposta presentada baixo o lema KMLO-179 e título Subelotodo ML, que lle corresponde ao equipo integrado por Luis Colomo Fernández e María Luisa Taramona Castro.-Terceiro premio, de 3.000 euros: á proposta presentada baixo o lema FONT-007 e título Fuente Peratots, que lle corresponde a José Rafael Genovés Casquete.
Categoría II, sobre Deseño de axudas técnicas ou dispositivos:
O xurado acordou declarar desertos os premios establecidos para esta categoría.
DECRETO 449/2005, do 25 de agosto, polo que se nomea delegado provincial de Ourense a Celso Fernández López.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegado provincial de Ourense da Consellería de Medio Ambiente e Desenvolvemento Sostible a Celso Fernández López.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
ORDE do 10 de marzo de 2005 pola que se prorroga o prazo de presentación das solicitudes de axudas a superficies, primas gandeiras, prima láctea e indemnización compensatoria, establecido pola Orde do 24 de xaneiro de 2005.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 11/03/2005

A Orde do 24 de xaneiro de 2005, publicada no Diario Oficial de Galicia nº 19, do 28 de xaneiro, regula na Comunidade Autónoma de Galicia o procedemento para a solicitude, tramitación e concesión, no ano 2005, de axudas a superficies, primas gandeiras, prima láctea e indemnización compensatoria. No seu artigo 4.1º establécese que o prazo de presentación das solicitudes de axudas por cultivos herbáceos, leguminosas gran, da declaración de superficies forraxeiras, primas por vacas nutrices, pagamentos por extensificación, primas de ovino cabrún, prima láctea e indemnización compensatoria, rematará o día 11 de marzo de 2005.
Por orde do Ministerio de Agricultura, Pesca e Alimentación, Orde APA/540/2005, do 7 de marzo (BOE nº 58, do 9 de marzo) prorrógase o prazo de presentación de determinadas solicitudes de axudas, establecidas nos reais decretos 2353/2004, do 23 de decembro, sobre determinados réximes de axudas comunitarios á agricultura para a campaña 2005/2006 e á gandaría para o ano 2005, e 543/2004, do 13 de abril, polo que se regulan deter-
minadas axudas directas comunitarias ao sector lácteo para o trienio 2004-2006, polo que cómpre, de acordo coa dita normativa básica estatal, modificar o prazo de presentación das solicitudes previstas na normativa autonómica reguladora desas axudas.
Así mesmo, de acordo co previsto no artigo 15.3º do Real decreto 708/2002, do 19 de xullo, e en coherencia coa prórroga establecida para as solicitudes de axuda a superficies, primas gandeiras e prima láctea, cómpre prorrogar o prazo de presentación das solicitudes de indemnización compensatoria.
En consecuencia, de acordo co disposto no artigo 30.I.3 do EAG e no uso das facultades que me confire a Lei 1/1983, do 22 de febreiro, reguladora da Xunta e do seu presidente, e no Decreto 50/2002, do 14 de febreiro,
DISPOÑO:
Artigo único.-O prazo previsto no artigo 4.1º da Orde do 24 de xaneiro de 2005 (Diario Oficial de Galicia nº 19, do 28 de xaneiro), pola que se regulan as solicitudes, no ano 2005, de axudas a superficies, primas gandeiras, prima láctea e indemnización compensatoria, e se establece o sistema de información xeográfica de parcelas agrícolas en Galicia, para a presentación das solicitudes de axudas por cultivos herbáceos, leguminosas gran, da declaración de superficies forraxeiras, primas por vacas nutrices, pagamentos por extensificación, primas de ovino cabrún, prima láctea e indemnización compensatoria, prorrógase ata o 29 de abril de 2005, inclusive.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 10 de marzo de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
ORDE do 7 de marzo de 2005 pola que se nomean os membros do xurado do Premio das Letras e das Artes de Galicia, convocado pola Orde do 19 de xaneiro de 2005.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/03/2005

O Decreto 288/1994, do 30 de setembro (modificado no seu artigo 5 polo Decreto 286/1995, do 19 de outubro), polo que se crea o Premio das Letras
e das Artes de Galicia, dispón no seu artigo 4º (publicada corrección de erros no DOG nº 13, do 19 de xaneiro de 1995), a composición do xurado do premio mediante a proposta das institucións citadas na devandita disposición.
En cumprimento do citado artigo cómpre proceder ao nomeamento dos membros do xurado do Premio das Letras e das Artes de Galicia. Na súa virtude
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia as seguintes persoas:
1. Presidente:
Alfonso Zulueta de Haz por delegación do conselleiro de Cultura, Comunicación Social e Turismo.
2. Vogais:
Henrique Monteagudo Romero, proposto polo Consello da Cultura Galega.
Xosé Ramón Barreiro Fernández, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
Luís Caparrós Esperante, proposto pola Universidade da Coruña.
Jesús Hernández Sánchez, proposto pola Universidade de Vigo.
María de las Mercedes Goicoa Fernández, proposta pola Real Academia de Belas Artes Nosa Señora do Rosario.
José Manuel García Iglesias, nomeado polo conselleiro de Cultura, Comunicación Social e Turismo.
José María Barreiro Gómez, nomeado polo conselleiro de Cultura, Comunicación Social e Turismo.
3. Secretaria:
Mª del Carmen García Campelo, directora xeral de Promoción Cultural.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de marzo de 2005.
Jesús Pérez Varela
Conselleiro de Cultura, Comunicación Social e Turismo
CONSELLERÍA DE FAMILIA, XUVENTUDE, DEPORTE
E VOLUNTARIADO
DECRETO 450/2005, do 25 de agosto, polo que se nomea delegado provincial de Pontevedra a Juan Francisco Froján Fontán.
CONSELLERÍA DE MEDIO AMBIENTE E DESENVOLVEMENTO SOSTIBLE — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Medio Ambiente e Desenvolvemento Sostible e logo de deliberación do Consello
da Xunta de Galicia, na súa reunión do día vinte e cinco de agosto de dous mil cinco,
Nomeo delegado provincial de Pontevedra da Consellería de Medio Ambiente e Desenvolvemento Sostible a Juan Francisco Froján Fontán.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento Sostible
RESOLUCIÓN do 15 de febreiro de 2005, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, da cláusula de revisión salarial do convenio colectivo de editoriais para o ano 2004.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 16/03/2005

Visto o texto para a cláusula de revisión salarial do convenio colectivo de editoriais, que subscribiu a comisión mixta paritaria do referido convenio o 1 de febreiro de 2005, e de conformidade co disposto no artigo 90.2º e 3º do Real decreto lexislati
vo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta dirección xeral
ACORDA:
Primeiro.-Ordenar a inscrición da devandita cláusula de revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 15 de febreiro de 2005.
Antonio de la Hera Roldán
Director xeral de Relacións Laborais
ANEXO
En Vigo, na sede da Asociación Galega de Editores ás 17.30 horas do día 1 de febreiro de 2005, coa asistencia de Pilar Sampil Sánchez e Manuel Bragado Rodríguez, en representación da Asociación Galega de Editores e de Fernando Fernández González e Jesús Costa Argibay, en representación do sindicato Confederación Intersindical Galega (CIG), celébrase a reunión da Comisión Mixta Paritaria do Convenio Galego de Editoriais coa seguinte orde do día:
1º Cláusula revisión salarial ano 2004.
2º Táboa salarial ano 2005.
Adóptanse os seguintes acordos:
Primeiro.-Cláusula revisión salarial ano 2004.
Actualización das retribucións salariais do ano 2004, motivada pola diferenza entre o aumento do 3% realizado no ano 2004 e o IPC real do ano 2004 calculado para Galicia polo Instituto Nacional de Estadística, 3,3%.
Consonte os artigos 7.3º.1. e 7.3º.2. do convenio colectivo galego de editoriais, establécese que:
Con efecto retroactivo ao 1 de xaneiro de 2004, a Comisión Mixta Paritaria acorda proceder á actualización do salario base e do complemento liñal do convenio, consonte a táboa salarial anexa I.
Segundo.-Táboa salarial ano 2005.
Para o período comprendido entre o 1 de xaneiro e o 31 de decembro de 2005, a porcentaxe de aumento da contía do salario base e o complemento liñal é do 2%.
Consonte os artigos 7.3º.1. e 7.3º.2. do convenio colectivo galego de editoriais, establécese que:
Con efecto retroactivo ao 1 de xaneiro de 2005, a Comisión Mixta Paritaria acorda proceder á actualización do salario base e do complemento liñal do convenio, consonte a táboa salarial anexa II.
DECRETO 451/2005, do 25 de agosto, polo que se nomea delegada provincial de Ourense a Carmen Rodríguez Dacosta.
CONSELLERÍA DE TRABALLO — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Traballo e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo delegada provincial de Ourense da Consellería de Traballo a Carmen Rodríguez Dacosta.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
Ricardo Jacinto Varela Sánchez
Conselleiro de Traballo
RESOLUCIÓN do 15 de febreiro de 2005, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo adoptado pola comisión paritaria do convenio colectivo de pompas fúnebres da Comunidade Autónoma galega.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 16/03/2005

Visto o acordo acadado pola comisión paritaria do convenio colectivo para o sector de pompas fúnebres, na reunión celebrada o 9 de febreiro de 2005, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta dirección xeral
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 15 de febreiro de 2005.
Antonio de la Hera Roldán
Director xeral de Relacións Laborais
ANEXO
Acta da reunión da comisión paritaria do convenio
colectivo de pompas fúnebres de Galicia
En Santiago de Compostela, sendo as 11.00 horas do día 9 de febreiro de 2005, na sede do Consello Galego de Relacións Laborais, sito na rúa Algalia de Abaixo, 24-baixo, reúnese a comisión paritaria do convenio de pompas fúnebres de Galicia integrada polas seguintes persoas:
Representación empresarial:-Pompas Fúnebres de A Coruña, S.A.:
Fernando Ruíz Posse.
-Pompas Fúnebres del Atlántico, S.A.:
Emilio Martínez Pérez.-Funeraria Lamas de Lugo:
Juan Carballido Engroba.
Representación social:-UGT-Galicia:
Pedro Pablo López (FES UGT-Galicia), que asume a representación de Carlos Rodríguez Gesto (SN de CC.OO. de Galicia).
José Ramón de Pliego-Valdés González (asesor), que asume a representación de Carlos Barrientos (FES UGT-Galicia).
Asiste á xuntanza Demetrio Fernández López, presidente do Consello Galego de Relacións Laborais.
Logo das oportunas deliberacións e debate acordan o seguinte:
1. A posta en marcha do Plan de Pensións de Emprego para o sector, previsto no artigo 25 do convenio colectivo autonómico de pompas fúnebres.
2. O comezo das achegas para a posta en marcha deste plan será o de aboamento da nómina do mes de abril de 2005.
3. As achegas correspondentes ao período comprendido entre a entrada en vigor do convenio colectivo e a data de posta en marcha do plan de pensións, recollida nos puntos anteriores, efectuarase, a elección dos traballadores, ben regularizándose totalmente na nómina do mes de abril, ou ben distribuíndose mes a mes nas nóminas que restan ata o 31 de decembro de 2005.
E non tendo máis asuntos que tratar, levántase a reunión sendo as 12 horas do día da data e estendendo o seu efecto a esta acta que asinan por triplicado exemplar todos os asistentes en presenza do presidente do Consello Galego de Relacións Laborais.
Santiago de Compostela, 9 de febreiro de 2005.
DECRETO 452/2005, do 25 de agosto, polo que se nomea directora xeral de Fomento e Calidade da Vivenda a Encarna Otero Cepeda.
CONSELLERÍA DE VIVENDA E SOLO — II. AUTORIDADES E PERSOAL — 26/08/2005

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Vivenda e Solo e logo de deliberación do Consello da Xunta de Galicia, na súa reunión do día vinte e cinco de agosto de dous mil cinco,
Nomeo directora xeral de Fomento e Calidade da Vivenda a Encarna Otero Cepeda.
Santiago de Compostela, vinte e cinco de agosto de dous mil cinco.
Emilio Pérez Touriño
Presidente
María Teresa Táboas Veleiro
Conselleira de Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 1 de marzo de 2005 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude, Deporte e Voluntariado para o curso 2005/2006.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 16/03/2005

Advertidos erros na devandita orde, publicada no Diario Oficial de Galicia nº 47, do mércores, 9 de marzo de 2005, cumpre realizar as seguintes correccións:
-Na páxina 3.991, no punto 2 do artigo 14º.-Tarifas, débese engadir o seguinte parágrafo:
«No caso de que se solicite máis de 8 horas diarias de asistencia ao centro, a tarifa mensual que lle corresponda aboar, incrementarase atendendo o número de horas que permaneza no centro, segundo
o fixado no decreto referido no punto 1 deste artigo; así mesmo, se a asistencia é dun máximo de 4 horas diarias, o prezo reducirase nun 50 por cento».
-Na páxina 3.995, no anexo IV, no punto Procedemento, onde di: «Solicitude de reserva de praza centros de atención á primeira infancia curso 2005/06», debe dicir «Solicitude de praza centros de atención á primeira infancia curso 2005/06».
CORRECCIÓN de erros.-Resolución do 23 de febreiro de 2005, da Dirección Xeral de Industria, Enerxía e Minas, pola que se convocan exames ordinarios para a obtención de carnés profesionais no ano 2005.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 16/03/2005

Advertidos erros na devandita resolución, publicada no Diario Oficial de Galicia nº 43, do 3 de marzo de 2005, cómpre facer as seguintes correccións:
Na páxina 3.578, onde di: «Tribunal nº 1.
Presidente: Carlos Gómez Martínez», debe dicir: «Tribunal nº 1. Presidenta: Eloísa Moreno Talayo».
Na páxina 3.579, onde di: «Tribunal nº 2. Presidenta: Carmen Vázquez Domínguez. Suplente: Juan José Iglesias Suárez. Secretaria: Sonia Martínez Mosquera», debe dicir: «Tribunal nº 2. Presidenta: Carmen Vázquez Domínguez. Suplente: Juan José Iglesias Suárez. Secretaria: María Ángeles Nogueira Cabo».
CONSELLERÍA DE FAMILIA, XUVENTUDE, DEPORTE
E VOLUNTARIADO
CORRECCIÓN de erros.-Orde do 25 de febreiro de 2005 pola que se aproban as bases reguladoras para a concesión de axudas para o fomento da innovación empresarial, no ámbito da Comunidade Autónoma de Galicia, e se procede á súa convocatoria para o ano 2005.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 16/03/2005

Advertido erro nas correccións de erros da devandita orde publicada no Diario Oficial de Galicia nº 50, do luns, día 14 de marzo de 2005, cómpre facer a seguinte corrección:
-Na páxina 4.329, onde di: «Na páxina 3.457, no artigo 2º.-Aplicacións orzamentarias, na última fila do cadro en que se consignan os créditos destinados ao financiamento da orde, onde di:
TOTAL
17.404.197,95
12.182.938,57 FP3
110.442.518,77
Debe dicir:
TOTAL
17.404.197,95
12.182.938,57
10.442.518,77
DECRETO 44/2005, do 4 de marzo, polo que se acorda a mutación demanial de diversos bens mobles
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/03/2005

A dirección económico-administrativa da CRTVG identificou diversos equipamentos que deixaron de ter utilidade para Televisión de Galicia, S.A. segundo informe confeccionado pola dirección técnica da compañía, en que se consigna a súa marca, modelo e número de serie.
A Consellería de Cultura, Comunicación Social e Turismo informou favorablemente a adscripción de tales equipamentos á Consellería de Educación e Ordenación Universitaria, manifestando esta última o seu interese nela, unha vez que aqueles resultan adecuados para o cumprimento de fins que lle son propios.
En cumprimento do disposto no artigo 26 da Lei 9/1984, do 11 de xullo, de creación da Compañía
de Radio-Televisión de Galicia, o artigo 12 da Lei 3/1985, do 12 de abril, do patrimonio da Comunidade Autónoma de Galicia e 31 do seu regulamento.
En virtude do anteriormente exposto, por instancia da Compañía Radio-Televisión de Galicia, por proposta do conselleiro de Economía e Facenda e logo de deliberación do Consello da Xunta de Galicia na súa reunión do catro de marzo de dous mil cinco,
DISPOÑO:
Artigo 1º
Acórdase a mutación de destino de dous equipamentos audiovisuais identificados no anexo, co fin de destinalos a actividades propias da Consellería de Educación e Ordenación Universitaria.
Artigo 2º
Os ben mobles a que refire este decreto quedan adscritos á Consellería de Educación e Ordenación Universitaria.
Artigo 3º
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para dar efectividade ao disposto neste decreto.
Santiago de Compostela, catro de marzo de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ANEXO
Equipo nº 1
Marca
Modelo
Número
de serie
Cámara
Sony
BVP-7P
41179
Visor
Sony
007
01630
Gravador
Sony
BVV-5PS
14119
Óptica
Canon
J14Ax8,5
21059
Servo
Canon
J14Ax8,5 B4 IRSx12
007171A
Maleta de cámara
Sony
Betacam
Trípode
Vinten
Vision 10
07493
Facho
Pag
24v.
18284
Alimentador
Sony
AC-500-CE
23467
Cargador de baterías
Sony
BC-1WA
51994
Equipo nº 2
Marca
Modelo
Número
de serie
Cámara
Sony
BVP-7P
41210
Visor
Sony
007
01640
Gravador
Sony
BVV-5PS
14207
Óptica
Canon
J14Ax8,5
21302
Servo
Canon
J14Ax8,5 B4 IRSx12
003034A
Maleta de cámara
Sony
Betacam
Trípode
Vinten
Vision 10
07595
Facho
Pag
24v.
18317
Alimentador
Sony
AC-500-CE
24021
Cargador de baterías
Sony
BC-1WA
51995
RESOLUCIÓN do 14 de febreiro de 2005 pola que se delega na Secretaría Xeral da Universidade da Coruña a facultade de concesión de mandatos para o exercicio da representación xudicial e administrativa en toda clase de actos ou negocios xurídicos, que é de competencia do reitor da dita universidade.
UNIVERSIDADE DA CORUÑA — III. OUTRAS DISPOSICIÓNS — 14/03/2005

José María Barja Pérez, reitor da Universidade da Coruña, en uso da facultade prevista no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
RESOLVO:
Delegar na Secretaría Xeral da Universidade da Coruña o outorgamento de mandatos para o exercicio da representación xudicial e administrativa en toda clase de actos ou negocios xurídicos que, segundo o artigo 36.1º b) dos estatutos da Universidade da Coruña, aprobados polo Decreto 101/2004, do 13 de maio (DOG do 26 de maio), compete ao reitor.
A Coruña, 14 de febreiro de 2005.
José María Barja Pérez
Reitor da Universidade da Coruña
CORRECCIÓN de erros.-Orde do 3 de febreiro de 2005 sobre delegación de competencias en órganos centrais e periféricos da Consellería de Sanidade.
CONSELLERÍA DE SANIDADE — III. OUTRAS DISPOSICIÓNS — 14/03/2005

Advertidos erros na devandita orde, publicada no DOG nº 26, do 8 de febreiro de 2005, cómpre facer as oportunas correccións:
Na páxina 2.163, na disposición transitoria, onde di: «... as facultades a que se refiren as letras d), e), k), ñ) e p), serán exercidas ...», debe dicir: «...as facultades a que se refiren as letras d), e), k), o) e q) serán exercidas ...».
ORDE do 22 de febreiro de 2005 pola que se fixan os prezos de venda ao público de diversos artigos desta consellería.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/03/2005

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitir o informe favorable a Consellería de Economía e Facenda, esta consellería
DISPÓN:
Artigo único.
1. Quedan aprobados os prezos privados de venda ao público dos obxectos dos museos xestionados por esta consellería que se relacionan no anexo I.
2. Estes prezos entenderanse, de ser o caso, con IVE incluído.
Santiago de Compostela, 22 de febreiro de 2005.
Jesús Pérez Varela
Conselleiro de Cultura, Comunicación Social
e Turismo
ANEXO I
Relación de obxectos dos que se aproban aos prezos privados de venda ao público:
-Museo de Belas Artes (A Coruña).
Paraugas: 10,00 A.
Lapis:  1,20 A.
Bolígrafo:  2,00 A.
Libreta:  3,50 A.
Camiseta neno:  5,00 A.
Camiseta muller:  9,00 A.
Camiseta home:  6,00 A.
Cartel:  2,00 A.
-Museo das peregrinacións (Santiago de Compostela).
Poncho:   1,00 A.
Lapis fluorescente:   1,50 A.
Afialapis:   0,50 A.
Estoxo:   2,00 A.
Petate:   6,00 A.
CORRECCIÓN de erros.-Orde do 25 de febreiro de 2005 pola que se aproban as bases reguladoras para a concesión de axudas para o fomento da innovación empresarial, no ámbito da Comunidade Autónoma de Galicia, e se procede á súa convocatoria para o ano 2005.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 14/03/2005

Advertido erro na antedita orde, publicada no DOG nº 42, do 2 de marzo de 2005, cómpre facer a seguinte corrección:
Na páxina 3.457, no artigo «2º.-Aplicacións orzamentarias», na última fila do cadro en que se consignan os créditos destinados ao financiamento da orde, onde di:
TOTAL
17.404.197,95
12.182.938,57FP3
110.442.518,77
Debe dicir:
TOTAL
17.404.197,95
12.182.938,57
110.442.518,77
Na páxina 3.460, no artigo «8º.-Obtención dos formularios normalizados de solicitude», cuarto parágrafo, onde di: «enderezo de correo electrónico axudas.tecnoloxia.2005*xunta.es», debe dicir: «enderezo de correo electrónico axudas.tecnoloxia.2005*xunta.es».
Nota: esta corrección no afecta o prazo de presentación de solicitudes.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 4 de marzo de 2005 pola que se determina o importe máximo das axudas que se poderán outorgar no exercicio orzamentario de 2005 ao abeiro do Decreto 233/2003, do 3 de abril, de axudas aos concellos para a infravivenda rural.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 14/03/2005

O Decreto 233/2003, do 3 de abril, constitúe o marco normativo polo que se regula a concesión de axudas aos concellos para a infravivenda rural.
O seu artigo 5 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 5 do Decreto 233/2003, do 3 de abril, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2005, onde figuran os créditos con cargo aos que serán atendidas as axudas do Decreto 233/2003 é a 06.60.331A.760.0.
2. O importe máximo destas axudas que se poderán outorgar dentro do exercicio orzamentario de 2005 será de 1.700.000 euros.
3. O importe máximo destas axudas poderá incrementarse en función das solicitudes que obteñan a declaración definitiva de rehabilitación protexida e en función das dispoñibilidades orzamentarias con cargo á mesma aplicación.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de marzo de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 42/2005, do 4 de marzo, polo que se dispón a substitución de membros do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/03/2005

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1º c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Confederación Galega de APA de Centros Públicos (Confapa Galicia) e pola Confederación Galega de Asociacións de Pais de Alumnos (Congapa), por proposta do conselleiro de Educación e Ordenación Universitaria, e logo de deliberación do Consello da Xunta de Galicia, na súa reunión do catro de marzo de dous mil cinco,
DISPOÑO:
Artigo 1º
Que cesen como membros do Consello Escolar de Galicia:
a) En representación dos pais de alumnos de ensino público, Nuria Martínez Pigueiras (Confederación Galega de APA de Centros Públicos-Confapa Galicia).
b) En representación dos pais de alumnos do ensino privado, Manuel Gandoy Rodríguez e Mª Idoya Múgica Franco de Medinaceli (Confederación Galega de Asociacións de Pais de Alumnos-Congapa).
Artigo 2º
Noméanse membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia:
a) En representación dos pais de alumnos do ensino público, Olga Patiño Doval (Confederación Galega de APA de Centros Públicos-Confapa Galicia).
b) En representación dos pais de alumnos do ensino privado, Mª José Carreira García e Mª Paz García Fernández de Bescansa (Confederación Galega de Asociacións de Pais de Alumnos-Congapa).
Artigo 3º
O mandato dos novos membros será polo tempo que resta para completar o mandato da representatividade que ten.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, catro de marzo de dous mil cinco.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 15 de novembro de 2005 pola que se modifica a do 27 de setembro de 2005 sobre delegación de competencias desta consellería.
CONSELLERÍA DE CULTURA E DEPORTE — III. OUTRAS DISPOSICIÓNS — 23/11/2005

Con data 5 de outubro de 2005 publicouse a Orde do 27 de setembro de 2005 sobre delegación de
competencias en diversos órganos da Consellería de Cultura e Deporte. A necesidade de clarificar algún aspecto das competencias delegadas fai precisa a súa modificación por esta orde.
Na súa virtude, facendo uso das facultades que me confiren os artigos 43.3º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, 72.4º do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
DISPOÑO:
Artigo 1º.-Modificación do artigo 2º da Orde do 27 de setembro de 2005.
Modifícase o parágrafo segundo do artigo 2º, que queda redactado como segue:
«Así mesmo, delégase no secretario xeral a designación das comisións de servizo con dereito a indemnización, previstas no artigo 4 do Decreto 144/2001, do 7 de xuño, de todo o persoal dependente organicamente da Consellería de Cultura e Deporte, agás a que se delega expresamente nos delegados provinciais.
Delégase nos delegados provinciais a autorización das comisións de servizo con dereito a indemnización no ámbito provincial de todo o personal adscrito ás delegacións».
Artigo 2º.-Modificación do artigo 3º da Orde do 27 de setembro de 2005.
Modifícase o número 2 do artigo 3º, que queda redactado como segue:
«2. Delégase no director xeral para o Deporte a autorización e disposición dos gastos do seu centro directivo dos orzamentos xerais da comunidade autónoma e o recoñecemento das obrigas e a proposta de pagamentos relativos a elas, agás as correspondentes ao capítulo de gastos de persoal».
Artigo 3º.-Modificación do artigo 6º da Orde do 27 de setembro de 2005.
Modifícase o artigo 6º, que queda redactado como segue:
«1. Delégase no secretario xeral a competencia para resolver os procedementos de concesión de axudas e subvencións e, se é o caso, acordar o seu reintegro, así como a incoación de procedementos sancionadores e imposicións de sancións tipificadas como leves e graves no artigo 79 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, agás a que se delegue noutros órganos.
2. Delégase no director xeral para o Deporte a competencia para resolver os procedementos de con
cesión de axudas e subvencións correspondentes ao programa 355A, e, se é o caso, acordar o seu reintegro».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de novembro de 2005.
Ánxela Bugallo Rodríguez
Conselleira de Cultura e Deporte
RESOLUCIÓN do 11 de novembro de 2005 pola que se delega nos delegados provinciais desta consellería o exercicio de determinadas competencias.
CONSELLERÍA DE CULTURA E DEPORTE — III. OUTRAS DISPOSICIÓNS — 23/11/2005

Tendo en conta o gran volume da actividade administrativa que a normativa lle atribúe á Dirección Xeral de Patrimonio Cultural, co fin de evitar unha concentración excesiva e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto aos principios informadores da actuación administrativa, e con suxeición á normativa legal vixente, se deleguen nos delegados provinciais da Consellería de Cultura e Deporte determinadas competencias.
Na súa virtude, facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos delegados provinciais da Consellería de Cultura e Deporte o exercicio das seguintes competencias:
1. Autorizar os proxectos de obras e intervencións que afecten o patrimonio cultural aos cales se refire a alínea b) do artigo 3 do Decreto 63/1992, do 19 de febreiro, polo que se reestrutura a composición e funcionamento das Comisións do Patrimonio Histórico Galego, así como as prospeccións superficiais e os controis arqueolóxicos derivados destes proxectos ou do planeamento urbanístico en vigor, logo de informe-proposta da correspondente Comisión Territorial do Patrimonio Histórico Galego.
2. Adoptar, en caso de urxencia, as medidas cautelares necesarias para salvagardar os bens do patrimonio cultural de Galicia que viren o seu interese ameazado.
A Dirección Xeral de Patrimonio Cultural poderá, non obstante, avocar para si en calquera momento o exercicio das competencias delegadas nesta resolución, de acordo co establecido no artigo 14 da citada lei.
As resolucións administrativas que se adopten facendo uso das delegacións contidas na presente
resolución farán constar expresamente esta circunstancia e consideraranse ditadas pola autoridade que as concedeu.
Santiago de Compostela, 11 de novembro de 2005.
Felipe Arias Vilas
Director xeral de Patrimonio Cultural
CORRECCIÓN de erros.-Resolución do 7 de outubro de 2005, da Delegación Provincial de Pontevedra, pola que se dita a normativa para a pesca da lamprea no río Tea e se fixa o período e condicións para presentar as solicitudes para participar no sorteo de postos de pesca, no vindeiro ano 2006.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 21/11/2005

Advertido un erro na devandita resolución publicada no DOG nº 208, do venres, 28 de outubro de 2005, é necesario efectuar a seguinte rectificación:
Na páxina 17.428, onde di: «O período hábil de pesca será desde o 17 de xaneiro ata o 30 de abril», debe dicir: «O período hábil de pesca será desde o 16 de xaneiro ata o 29 de abril».
Na páxina 17.429, onde di: «o día 7 de xaneiro de 2006, ás 11.00 horas, á vista....», debe dicir: «o día 9 de xaneiro de 2006, ás 11.00 horas, á vista...».